’என்னமோ கடித்துக்கொண்டிருக்கிறதே’ என்று நினைத்தபடி இந்தப் பக்கம் அந்தப் பக்கம் என அட்ஜஸ்ட் செய்துகொண்டே வந்தார். ஒரு கட்டத்தில் தாங்க முடியாமல் எழுந்து நின்று பார்த்தார். சீட் முழுவதும் குடும்பத்தோடு ஓடியாடிக்கொண்டிருந்தது மூட்டைப் பூச்சிகள். அதிர்ச்சி அடைந்தார் சவும்யா. மூட்டைப் பூச்சிகள் பஸ்சில் இருக்கலாம், ரயிலில் இருக்கலாம். விமானத்தில் அதுவும் பிசினஸ் கிளாஸில் எப்படி என ஆச்சரியமடைந்தார். தாங்க முடியாத அவர், இதுபற்றி விமானப் பணிப்பெண்களிடம் சொன்னார். அவர்கள் ஏதோ சாக்குப் போக்கி சொல்லி, சீட்டை துடைத்துவிட்டு சென்றுள்ளனர். ஆனால், டெல்லி வரும் வரை, மூட்டைப் பூச்சி கடியால் அவதிப்பட்ட சவும்யா தூங்கவே இல்லை. இப்படியொரு அவஸ்தையை எங்கும் பார்க்காத சவும்யா, ட்விட்டரில் இதுபற்றி புகைப்படத்துடன் பதிவிட்டு காட்டமாக விமர்சித்திருந்தார். ’அதில் என் குழந்தைகளுக்கு சவுகரியமாக இருக்கும் என்றுதான் முதல் வகுப்பில் பிரயாணம் செய்தேன். ஆனால் எங்கள் தூக்கம் போய்விட்டது’ என்று கூறியிருந்தார்.